Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: szóló 17/1968. (IV. 14.) Korm. rendelet VI. fejezetében
Paragraph Index: 1046

szóló 17/1968. (IV. 14.) Korm. rendelet VI. fejezetében számtalan példa van arra, hogy egy kötelmi jogi kapcsolat szabályainak megszegőjét szabálysértési szankcióval rendeli sújtani a jogalkotó. II. Az indítvány megalapozott. A helyi önkormányzat rendeletalkotási jogkörének kereteit az Alkotmány, valamint az Ötv. szabályozza. Az Alkotmány 44/A. § (1) bekezdés a) pontja alapján az önkormányzat képviselő-testülete önkormányzati ügyekben önállóan szabályoz, a 44/A. § (2) bekezdése pedig kimondja, hogy az önkormányzat képviselő-testülete feladatkörében rendeletet alkot, amely nem lehet ellentétes magasabb szintű jogszabállyal. Az Ötv. 16. § (1) bekezdése az önkormányzat rendeletalkotási jogkörével kapcsolatosan a következő rendelkezést tartalmazza: „A képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkothat.” A helyi önkormányzat az Alkotmány és az Ötv. idézett rendelkezései alapján a helyi társadalmi viszonyok szabályozása körében elsődleges, eredeti jogalkotási jogkörrel rendelkezik, rendeletet alkothat olyan helyi közügyek szabályozására, amelyeket magasabb szintű jogszabály még nem szabályozott. A törvény által szabályozott társadalmi viszonyok körében az önkormányzatot törvény felhatalmazása alapján, a felhatalmazás keretei között végrehajtási rendelet alkotásának a joga illeti meg. E szabályokat figyelembe véve az Alkotmánybíróságnak azt kellett vizsgálnia, hogy a helyi önkormányzat rendelkezett-e jogalkotó hatáskörrel a Kr. 11. §-ában foglalt szabálysértés megállapítására. A Kr. 11. §-ában meghatározott magatartás szabálysértéssé nyilvánítása valamely tör- 1998/42. szám vényi rendelkezés végrehajtását szolgálja-e, vagy a vitatott rendelkezés által szabályozott társadalmi viszony tekinthető-e olyan törvény által nem szabályozott helyi társadalmi viszonynak, amelynek rendezése a helyi önkormányzat eredeti jogalkotó hatáskörébe tartozik? A Kr. 11. §-a egy, a szolgáltatás igénybevétele során a szolgáltatást nyújtó szervezettel szemben elkövetett jogsértő magatartást, a szolgáltatás díjának meg nem fizetése esetén megállapított pótdíj megfizetésének elmulasztását nyilvánítja szabálysértéssé. A szolgáltató szerv és a szolgáltatásait igénybe vevő utas között polgári jogi jogviszony keletkezik, amelynek tartalmát egyrészt a Ptk., másrészt a

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes